Diari Oficial de la Generalitat Valenciana


Sumari del DOGV 4656, del 23-12-2003 (2003/13528)

RESOLUCIÓ de 12 de desembre de 2003, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Conveni Marc de col·laboració entre la Generalitat Valenciana, a través de la Conselleria de Territori i Habitatge, i el Col·legi de Registradors de la Propietat, Mercantils i de Béns Mobles d'Espanya (Deganat de la Comunitat Valenciana).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4656

Data del DOGV
:   23-12-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/13694


Data del document
:   12-12-2003

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Territori i Vivenda
    * col·legi professional
    * cadastre
    * cooperació administrativa
    * gestió de l'espai

RESOLUCIÓ de 12 de desembre de 2003, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Conveni Marc de col·laboració entre la Generalitat Valenciana, a través de la Conselleria de Territori i Habitatge, i el Col·legi de Registradors de la Propietat, Mercantils i de Béns Mobles d'Espanya (Deganat de la Comunitat Valenciana). [2003/X13372]
  
Subscrit, després de la tramitació prèvia reglamentària, entre la Generalitat Valenciana, a través de la Conselleria de Territori i Habitatge, i el Col·legi de Registradors de la Propietat, Mercantils i de Béns Mobles d'Espanya (Deganat de la Comunitat Valenciana), el 25 de novembre de 2003, un Conveni Marc de col·laboració, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 1051/2003, i que figura com a annex d'esta resolució.
  
València, 12 de desembre de 2003.- La directora general de Relacions amb les Corts i Secretariat del Govern: Alida C. Mas Taberner.
  
Conveni marc de col·laboració entre la Generalitat Valenciana, a través de la Conselleria de Territori i Habitatge i el Col·legi de Registradors de la Propietat, Mercantils i de Béns Mobles d'Espanya (Deganat de la Comunitat Valenciana)
  
València, 25 novembre de 2003
  
Reunits:
  
D'una part, l'honorable conseller de Territori i Habitatge de la Generalitat Valenciana, Sr. Rafael Blasco Castany, segons el Decret 6/2003, de 21 de juny, del president de la Generalitat, en representació d'aquesta, expressament autoritzat per a aquest acte per acord del Govern Valencià de data 31 octubre 2003.
  
De l'altra, el Sr. Vicente Carbonell Serrano, en nom del Col·legi de Registradors de la Propietat, Mercantils i de Béns Mobles d'Espanya en qualitat de degà autonòmic de la Comunitat Valenciana, elegit el 25 de febrer de 2002 i degudament autoritzat per a la firma del present conveni segons estableix l'article 36 dels Estatuts Generals del Col·legi de Registradors d'Espanya.
  
Les dos parts es reconeixen mútuament la capacitat per atorgar el present conveni i, de comú acord,
  
Exposen:
  
Primer. Correspon a la Conselleria de Territori i Habitatge de la Comunitat Valenciana la proposició i execució de la política ambiental i territorial de la Comunitat Autònoma i la seua coordinació amb la política ambiental i territorial tant estatal com comunitària, de conformitat amb la distribució competencial que resulta tant de la Constitució i de l'Estatut d'Autonomia de la Comunitat Valenciana, com dels tractats comunitaris.
  
L'activitat desenvolupada per la Conselleria té una relació evident amb el funcionament dels registres de la propietat mercantils i de béns mobles atés que el principal impacte humà sobre el medi ambient prové de l'ordenació del territori, és a dir, del conjunt d'actuacions de diferents ordres que té com a objectiu la fixació dels usos possibles sobre unitats immobiliàries del sòl o d'espais cúbics de l'aire per dalt o per dota de la rasant, la determinació de les unitats referides i la transformació d'aquestes, amb la creació de les infrastructures necessàries per a servir adequadament a l'ús que seran destinades.
  
Aquesta activitat d'ordenació territorial determina l'abast amb què l'actuació humana alterarà el marc natural on es desenvolupa la vida i s'ha de adequar a les exigències recollides en els art. 1, 2 i 6 del Tractat de la Unió Europea (Tractat d'Amsterdam) que estableix un alt nivell de protecció i de millora de la qualitat del medi ambient, i això sobre una base dels principis de cautela i acció preventiva als quals fa referència l'art. 174 núm. 2 de l'esmentat text i sense oblidar l'art. 174 núm. 1 on es menciona l'objectiu de l'ús racional i prudent dels recursos naturals del territori. Es produeix, per tant, la consideració del territori com un recurs natural i s'empara l'actuació sobre el mateix principi de qui contamina paga.
  
Segon. Els registres de la propietat, mercantils i de béns mobles poden constituir una eina al servei tant dels particulars com de les administracions públiques per mitjà de la qual harmonitzar els interessos que a uns i a altres corresponguen sobre el territori, per determinar, mitjançant el contingut del full registral, l'extensió ordinària i normal dels drets immobiliaris, publicar la seua titularitat i concretar el seu règim de càrregues i gravàmens, organitzant la seua constitució, modificació i extinció, de forma que, per mitjà de la publicitat registral, adquirisquen plena eficàcia no només el contingut privat dels drets reals immobiliaris, sinó també les limitacions que sobre el mateix imposa la funció social de propietat consagrada en l'article 128 de la Constitució.
  
Tercer. En base a tot l'esmentat fins ara, el registre de la propietat és un instrument bàsic a través del qual s'han d'aconseguir els següents objectius de protecció ambiental:
  
Donar a conèixer a tots els agents que intervenen en l'ordenació del territori i en el tràfic jurídic sobre el mateix, el conjunt de circumstàncies de caràcter ambiental i territorial que afecten una finca determinada i que s'han de tenir en compte tant per part l'administració a l'hora de fixar els usos destinats per a aquesta finca, com per part pels particulars a l'hora de desenvolupar aquests usos.
  
Garantir la plena eficàcia de totes aquelles limitacions que sobre el contingut de la propietat immobiliària i els altres drets reals sobre béns immobles imposa la protecció del medi ambient i del territori i que s'hagen imposat sobre finques determinades i en execució de la legislació ambiental i territorial, per decisió administrativa.
  
Garantir la plena eficàcia dels actes administratius ferms dimanants dels expedients administratius seguits contra titulars de finques determinades per qüestió d'incompliment d'obligacions ambientals i territorials, com també de les sancions que puguen resultar dels esmentats expedients.
  
Garantir l'acompliment de deures de caràcter ambiental i territorial imposats sobre finques determinades com a conseqüència de l'autorització sobre aquestes de determinats usos, o com a contingut d'una determinada activitat per a la realització de la qual s'haja produït la concessió de subvencions o d'ajudes per l'administració.
  
Coordinar, mitjançant la seua constància ordenada en el full d'una mateixa finca, totes les limitacions de caràcter ambiental i territorial que puguen afectar una finca registral concreta i que hagen imposat diverses disposicions legislatives, com les lleis de forests, costes, aigües, sorolls, residus (en relació a la declaració de sòls contaminats i de les activitats potencialment contaminants del sòl), ordenació del territori, etc.
  
Quart. En l'àmbit del registre mercantil i de béns mobles, la publicitat registral es conforma com un instrument de protecció ambiental i de garantia de desenvolupament sostenible en els següents punts:
  
Fer publicitat a la ?qualitat ambiental- i «territorial- de les societats i altres persones jurídiques inscrites a través de l'exigència d'incorporació a la memòria dels comptes anuals de societats inscrites, d'informació sobre costos, d'inversions, de provisions o de contingències de caràcter ambiental i territorial al contingut dels comptes anuals de les societats. També s'ha d'incorporar al contingut del full de la societat, el resultat d'auditories ambientals i l'etiqueta ecològica.
  
Fer publicitat de la situació jurídica que a l'entitat escrita corresponga en relació amb les emissions de contaminants, mitjançant la seua coordinació amb el Registre Europeu d'Emissions Contaminants (Registre EPER) i de la futura directiva relativa al comerç de les emissions de gasos d'efecte hivernacle que esmena la Directiva 96/61/EP (IPPC), Posició Comú del Consell de 13 de març de 2003 i l'Adopció pel Parlament Europeu publicada en el Diari Oficial de la Comunitat Europea el 23 de juliol de 2003.
  
Garantir la millor utilització dels drets d'emissió, maximitzant-ne l'aprofitament sense augmentar el volum total, mitjançant la coordinació del registre administratiu d'emissions contaminants, amb el Registre de Béns Mobles. D'aquesta forma, poden quedar organitzades, amb plena protecció jurídica, les transferències entre entitats d'excedents no utilitzats de drets d'emissió.
  
Cinqué. Per tal d'aconseguir les referides finalitats, el sistema registral disposa de les següents eines:
  
Una organització descentralitzada, integrada per les oficines de registre dispersades per tot el territori de la Comunitat Valenciana, amb presència tant en zones urbanes, com, molt especialment, en zones rústiques.
  
Bases gràfiques digitalitzades, elaborades dins del projecte anomenat Geobase i que permeten concretar en una reproducció gràfica, georeferenciades sobre el territori i tota la informació registral. Aquestes bases gràfiques es formen sobre la base de la cartografia que, per raó de convenis fets per aquest motiu i sobre la base d'un principi general de col·laboració entre administracions, subministra el cadastre, els ajuntaments, les conselleries i els instituts geogràfics.
  
Un conjunt de principis organitzadors del seu contingut i funcionament que garanteixen la veracitat i exactitud de la informació registral i protegeixen de manera absoluta qui confia en ella, conformant tant al Registre de la Propietat, com al Mercantil com al de Béns Mobles, en instrument fonamental sobre el que descansa la seguretat del tràfic.
  
Sisé. Que amb la finalitat de fer possible la col·laboració entre la Conselleria, com a conselleria encarregada de crear i desenvolupar la política ambiental en el marc de les seues competències, i els registres de la propietat i mercantils, com a institucions a través de les quals ordenar tant el tràfic mercantil com immobiliari de manera que queden harmonitzats els interessos privats amb les limitacions i deures que imposen el desenvolupament sostenible, incorporant-se així de manera efectiva el sistema registral al conjunt d'institucions que, amb el seu funcionament, garanteixen la sostenibilitat ambiental en l'aprofitament dels recursos, ambdues parts procedeixen a firmar el present conveni de col·laboració segons les següents
  
Clàusules:
  
Primera
  
La Comunitat Valenciana, a través de la Conselleria de Territori i Habitatge i el Col·legi de Registradors de la Propietat, Mercantils i de Béns Mobles d'Espanya, representat pel Deganat de la Comunitat Valenciana estableixen un conveni marc de col·laboració per a l'estudi i l'aplicació pràctica de la normativa ambiental i territorial com també de la seua transcendència registral i estableixen per aquest motiu els següents mitjans:
  
1. La creació d'una Comissió Tècnica formada per sis representants d'una i de l'altra part per a la realització d'estudis, treballs d'investigació i solució de qüestions pràctiques que es puguen suscitar en l'aplicació d'aquest conveni.
  
2. L'intercanvi de publicacions i de treballs d'investigació propis de cadascuna d'aquestes que puguen incidir sobre la matèria objecte d'interés comú.
  
3. La col·laboració de membres d'una i de l'altra part per a trobades, cursos, jornades o seminaris sobre matèries urbanístiques, registrals, ambientals o qualsevol altra matèria d'interés comú, organitzats bé conjuntament o bé organitzats per qualsevol de les dos institucions.
  
4. L'assistència de membres d'una i altra institució a les dites trobades, cursos, jornades o seminaris per a la qual cosa s'intercanviaran la informació i programació dels mateixos amb suficient antelació
  
5. La col·laboració de les dues parts o en l'assessorament de les distintes qüestions o problemes ambientals, territorials, registrals o immobiliaris que se puguen suscitar.
  
6. La realització de projectes conjunts dirigits a incrementar la difusió nacional i internacional de les activitats d'ambdues parts.
  
Segona
  
La determinació de les distintes matèries objecte de les activitats anteriorment assenyalades s'establirà per la comissió referida en la clàusula primera. Estarà organitzada en dos grups de treball per a la relació del medi ambient, amb el Registre de la Propietat i amb el Registre Mercantil i de Béns Mobles, respectivament amb les següents funcions:
  
1. Estudiar la possibilitat de configuració de les oficines del Registre de la Propietat com a ?Oficines d'Informació Ambiental i Territorial?. Com a aquest tipus d'oficines, els registres de la propietat podrien subministrar informació de caràcter ambiental i territorial referida a un àmbit espacial inclòs en els seus respectius districtes amb abast merament divulgador i sense que aquesta informació s'incorpore al full registral ni, per tant, depenga dels principis hipotecaris. D'aquesta manera, l'oficina registral es converteix en un ?excipient- a través del qual es pot fer arribar la informació ambiental al ciutadà i, amb això, acomplir la Directiva 90/313 de la CEE, traslladada a l'ordenament positiu estatal per la Llei 38/95, com també la nova Directiva d'informació ambiental que integra les obligacions del Conveni d'Aarhus i que està en procés de transposició al Dret Espanyol. Amb aquesta finalitat, la comissió estudiarà la manera com es produirà el subministrament de la informació ambiental als registres de la propietat i la seua posterior difusió per part d'ells i fixarà els procediments tècnics que siguen més convenients.
  
2. Estudiar la coordinació entre les bases gràfiques registrals i la cartografia ambiental i territorial, de manera que aquesta puga ser incorporada com una capa més d'informació sobre ella per tal de poder concretar sobre finques registrals determinades circumstàncies ambientals que afecten unitats territorials d'extensió superior (parcs nacionals, sòls contaminats, camins ramaders, superfícies per reforestar, afeccions territorials, etc.). Es tracta d'executar el mandat establert per la disposició addicional 28a de la Llei 24/2001, de 28 de desembre, que imposa als registradors l'obligació de disposar d'aplicacions informàtiques per al tractament de bases gràfiques que permeten la seua coordinació amb les finques registrals i la incorporació a aquestes de la seua qualificació urbanística, territorial, ambiental o administrativa corresponent.
  
3. Estudiar el desenvolupament de normes que permeten subjectar les limitacions que imposa la protecció del medi ambient i del territori als principis registrals de manera que el registrador, a través de la seua labor qualificadora, controle l'acompliment de la legislació ambiental i territorial, i el registre publique, com a part del contingut del full registral i, per tant, amb els efectes que li són propis, les limitacions ambientals i territorials que afecten a un dret real determinat, els expedients iniciats contra el seu titular, o els deures especials que ha d'acomplir també amb inclusió dels camins ramaders, afeccions territorials, sistema de formació geogràfica, legislació forestal i de prevenció d'incendis, sòls contaminats i exercici per part de l'administració dels drets de tempteig i retracte en relació amb els espais d'interés natural, organització de jornades de formació teoricopràctica sobre els esmentats temes de col·laboració amb els Serveis Jurídics i, en general, recolzament a la Conselleria. La integració dels aspectes ambientals i territorials en el registre s'efectuarà de forma anàloga a aquella en què es du a terme, a través del Registre de la Propietat, el control de la legalitat urbanística.
  
4. Estudiar la coordinació entre el Registre de la Propietat, el Registre Mercantil, el Registre de Béns Mobles i el Registre d'emissions contaminants (EPER), com també la futura directiva relativa al comerç de les emissions de gasos d'efecte hivernacle que esmena la Directiva 96/61/EC (IPPC), Posició Comuna del Consell de 13 de març de 2003 i l'Adopció per part del Parlament Europeu publicada en el Diari Oficial de la Comunitat Europea el 23 de juliol de 2003, per tal de reforçar l'eficàcia d'uns i de l'altre, i el respecte al seu contingut en el tràfic.
  
Tercera
  
La Comissió Tècnica tindrà com a secretari permanent el director gerent del Secretariat de Medi Ambient del Col·legi de Registradors d'Espanya, qui serà l'encarregat de l'execució dels acords establerts per ella, en col·laboració amb la Conselleria. La Comissió Tècnica durà a terme reunions amb periodicitat, com a mínim, trimestral, i remetrà informes periòdics de la seua gestió cada trimestre natural. Tot i això, si qualsevol de les dos parts ho demana, es podran convocar reunions de caràcter extraordinari.
  
Per a qualsevol dubte o interpretació del règim del funcionament de la Comissió es remetrà al que s'ha disposat en el capítol II del títol II de la Llei 30/1992, de 26 de novembre, de règim jurídic de les administracions públiques i del procediment administratiu comú.
  
Quarta
  
Publicitat d'aquest acord. El present acord es podrà fer públic per qualsevol de les parts sense necessitat de requerir per fer-ho autorització de cap tipus, sense perjudici de la seua publicació obligatòria en el Diari Oficial de la Generalitat Valenciana, segons disposa l'article tercer del Decret 20/1993, de 8 de febrer, pel qual es regula el registre de convenis.
  
Cinquena
  
El present conveni té natura administrativa. Les qüestions litigioses que puguen sorgir en la seua interpretació i compliment seran de coneixement i de competència de l'ordre jurisdiccional contenciós administratiu.
  
Sisena
  
Aquest conveni té una vigència de dos anys, a partir de la data de la firma i es pot prorrogar, expressament, mitjançant notificació entre les parts, per anualitats successives. Tot i això, podrà ser rescindit amb anterioritat, per denúncia de qualsevol de les parts, i per mitjà d'una notificació a l'altra amb un mes d'antelació a l'efectivitat de la rescissió.
  
I en prova de conformitat de tot allò exposat, firmen en triplicat exemplar el present conveni en la data i al lloc indicats en l'encapçalament.
  
El conseller de Territori i Habitatge,
  
RAFAEL BLASCO CASTANY
  
El degà de la Comunitat Valenciana,